**Som terra d’acollida! Volem acollir!**

Bon dia, Sr. Director,

Com està? Jo estic genial a casa meva, asseguda a l’escriptori, relaxada, pensant... i és que com a casa no s’hi està enlloc, no? Segurament, a vostè li passa el mateix. Vull dir que quan no estem a casa sempre enyorem el lloc d’on venim. No sé si em segueix, però no vull anar a parar gaire lluny d’aquí. Comenci pel seu carrer: segur que hi ha algú voltant amb una manta que busca recer. Avanci una mica més i vagi observant el món on vivim. Se n’ha adonat, de quanta gent que no pot gaudir d’una casa hi ha al nostre voltant? De quanta gent no té un lloc on refugiar la seva família? De quanta gent no pot tornar a casa seva perquè està destrossada per les bombes? Més ara, amb les guerres que es produeixen per interessos geostratègics, les polítiques econòmiques fallides, el canvi climàtic i molts altres motius. I bé que els humans, causants de tot això, hem donat l’esquena a tota aquesta gent que sols busca una llar on poder refer la seva vida, sabent l’important que és això per a tothom. No s’han obert vies segures i legals perquè els que busquen refugi no hagin d’arriscar les seves vides, i per aixòmolts es queden pel camí. Oi que li sonen aquestes coses? Oi que semblen que quedin ben lluny? Doncs bé, baixi al carrer i saludi en Mahmoud; ell no és pas tan lluny.

Sols volia fer-li entendre que per petits que siguem, el nostre granet de sorra és molt important. Un granet sembla poca cosa, encara que si tothom aporta el seu, ja és diferent. Però per això, Sr. Director, cal que m’ajudi. No li parlo de deixar casa seva a algú, ni tan sols de fer la donació de la seva vida, no, del que li parlo és d’utilitzar allò de què disposem: el coneixement. Fem que tothom sàpiga el que passa, fem que la nostra terra sigui terra d’acollida! D’acollida a la igualtat, a la solidaritat, a la justícia i a totes aquelles persones que ho necessiten. Jo vull acollir, i vostè?

Ares Escolà Barragan

3r ESO

Institut Samuel Gili i Gaya

3a finalista 2a categoría concurs Josep Pernau